હાલ યૂકે ગર્વમેન્ટ આવતા વર્ષથી બૅન્ક ઑફ ઇંગ્લેન્ડના હેડની નિમણૂક માટે ઉમેદવાર શોધી રહી છે. 

જેમાં વિશ્વના અન્ય અર્થશાસ્ત્રીઓ સાથે રઘુરામ રાજન પણ ઉમેદવારી કરી શકે છે. 

મૂળ કેનેડાના માર્ક કાર્ની જૂન 2019માં તેમનું પદ છોડી રહ્યા છે. જ્યારે તેમણે 2013માં આ હોદ્દો સંભાળ્યો હતો ત્યારે તેઓ પ્રથમ એવા વ્યક્તિ બન્યા હતા કે જેઓ વિદેશી મૂળના હોય. 

એવા પણ સંકેતો મળી રહ્યા છે કે આ પદ માટે કોઈ વિદેશી હોય તેવા ચાન્સ પણ ઘણા વધારે છે. 

જેના કારણે હાલ સોશિયલ મીડિયા પર પણ ટ્રેન્ડ કરી રહ્યા છે. 

દિલ્હી પાસે ચાલુ કારમાં સગીરા પર સામૂહિક બળાત્કાર 

એનડીટીવીના અહેવાલ મુજબ ગયા અઠવાડિયે 11માં ધોરણમાં અભ્યાસ કરી રહેલી એક સગીરા પર ગ્રેટર નોઇડામાં સામૂહિક બળાત્કાર કરવામાં આવ્યો હતો. 

વિદ્યાર્થિની સ્કૂલ બસ ચૂકી ગઈ હતી અને જ્યારે ચાલીને ઘરે જતી હતી એ સમયે તેમના ક્લાસમેટે કારમાં લિફ્ટ આપી. 

તેના પર ચાલતી કારમાં જ કલાકો સુધી દુષ્કર્મ કરવામાં આવ્યું હતું અને અંતે તેને રોડ પર જ છોડી દેવામાં આવી હતી. 

પોલીસને જણાવ્યા મુજબ 16 વર્ષીય કિશોરની પર બળાત્કારની આ ઘટના ગયા બુધવારે બની હતી. 

હાલ પોલીસે ત્રણ લોકો સામે ફરિયાદ નોંધીને આ મામલે આગળની તપાસ હાથ ધરી છે. 

મધ્ય પ્રદેશ સરકાર કેમ પોર્ન ફિલ્મો પર મૂકશે પ્રતિબંધ? 

નવભારત ટાઇમ્સના અહેવાલ મુજબ મધ્ય પ્રદેશ સરકાર રાજ્યમાં પોર્ન પર પ્રતિબંધ મૂકવા વિચારી રહી છે. 

સરકારનું માનવું છે કે દેશભરમાં થઈ રહેલી આ ઘટનાઓ પાછળનું સૌથી મોટું કારણ પોર્ન અને બ્લૂ ફિલ્મો છે. 

અહેવાલમાં જણાવવવામાં આવ્યું છે કે મધ્ય પ્રદેશના ગૃહ મંત્રી ભૂપેન્દ્રસિંહે કહ્યું કે અમારું માનવું છે કે બાળકો સાથે છેડતી અને દુષ્કર્મોના વધતા મામલા પાછળ પોર્ન છે. 

તેમણે કહ્યું કે તેઓ મધ્ય પ્રદેશમાં પોર્ન પર પ્રતિબંધ મૂકવા પર વિચાર કરી રહ્યા છે. તેમના માટે તેઓ કેન્દ્ર સરકાર સમક્ષ પ્રસ્તાવ રાખશે. 

અહેવાલ મુજબ કેટલાક સમય પહેલાં મધ્ય પ્રદેશનાં ઇન્દોર જિલ્લાના રજવાડા વિસ્તારમાં ચાર મહિનાની બાળકી પર બળાત્કાર અને નિર્મમ હત્યા કરી દેવાઈ હતી. 

ચીનમાં બારમાં આગ લાગતાં 18 લોકોનાં મૃત્યુ 

ન્યૂયોર્ક ટાઇમ્સના અહેવાલ પ્રમાણે ચીનના એક બારમાં આગ લાગતાં 18 લોકોનાં મૃત્યુ થયાં છે. 

મંગળવારે વહેલી સવારે ગ્વાંગડોંગ પ્રાંતનાં કિંગયુયાન શહેરમાં આ દુર્ઘટના બની હતી. 

પોલીસને આ ઘટનાની જાણ થઈ અને ફાયર ફાઇટર્સ ઘટનાસ્થળે પહોંચ્યા તે પહેલાં બાર આગમાં બળી ગયો... \n\nમને ઉપરના લેખ માટે સારું શીર્ષક આપો.
Top News: શા માટે ફરી ચર્ચામાં આવ્યા રધુરામ રાજન?